
E L Ő T E R J E S Z T É S

Sülysáp Város Önkormányzata Képviselő-testületének

2016. szeptember 15-én tartandó munkaterv szerinti ülésére

4. napirendhez

Tárgy: Dr. Gáspár István Humánszolgáltató Központ munkájáról szóló beszámoló megtárgyalása
Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény 13. § (1) bekezdése, illetve a szociális igazgatásról és szociális ellátásokról szóló 1993. évi III. törvény 86. § (1)-(2) bekezdése alapján a szociális ellátások körében önkormányzatunk köteles biztosítani az étkeztetést, a házi segítségnyújtást, a családsegítést és az idősek nappali ellátását. 
Ezeket a feladatokat, 2016. december 31-ig Önkormányzatunk részben önkormányzati társulás útján látta el, az idősek nappali ellátását és a szociális étkeztetést pedig saját intézményén, a Gondozási Központon keresztül biztosította.

2016. január 1-jétől azonban megváltozott mind a szociális alapellátások rendszere, mind pedig a társulásban végzett feladatok finanszírozása, így a tagönkormányzatok a Sülysáp Környéki Szociális Társulás megszüntetése mellett döntöttek. 

A társulás megszűnését követően a feladatok ellátását a Gondozási Központ jogutódjaként létrejött Dr. Gáspár István Humánszolgáltató Központ végzi, amelynek vezetője benyújtotta beszámolóját az elmúlt időszak tapasztalatairól. 
Kérem az előterjesztett beszámoló szíves megtárgyalását és elfogadását.
…/2016. (IX. 15.) ÖKT határozati javaslat

Sülysáp Város Önkormányzatának Képviselő-testülete a Dr. Gáspár István Humánszolgáltató Központ elmúlt évi munkájáról szóló beszámolót – megköszönve az intézmény dolgozóinak áldozatos munkáját – elfogadja.

Határidő: azonnal
Felelős: polgármester, intézményvezető
Sülysáp, 2016. szeptember 8.

